स्त्री-पुरुष भेदभाव का झगड़ा घर में न हो
लैंगिक समानता की बहस युगों से चली आ रही है। स्त्री-पुरुष कितने समान हैं, किसमें कितना भेद है, कौन आगे-कौन पीछे। ये सब सवाल वर्षों से चले आ रहे हैं। Pt.Vijayshankar Mehta's column - There should be no quarrel between men and women in the house
लैंगिक समानता की बहस युगों से चली आ रही है। स्त्री-पुरुष कितने समान हैं, किसमें कितना भेद है, कौन आगे-कौन पीछे। ये सब सवाल वर्षों से चले आ रहे हैं। एक सर्वे के अनुसार इस समय 90% पुरुष ये मानते हैं कि स्त्रियां कमजोर होती हैं और पुरुष प्रभावशाली। और इस पढ़ने-लिखने के युग में भी लगभग 60% पुरुषों का ऐसा कहना है कि स्त्रियां, पुरुष के बराबर नहीं हो सकतीं। ये झगड़ा तब भी था जब गांधारी विवाहित होकर आई थीं, तब वे देख सकती थीं। उन्होंने देखा कि उनका पति जन्मांध है।
गांधारी के भाई शकुनि ने भड़काया कि भीष्म के दबाव के कारण ये विवाह हुआ है। और भीष्म को सारी दुनिया प्रतिज्ञा पुरुष के नाम से जानती थी। बस गांधारी ने भी प्रतिज्ञा ले ली और कहा कि क्या प्रतिज्ञाएं सिर्फ पुरुष ले सकते हैं, स्त्रियां नहीं? और गांधारी ने स्वैच्छिक अंधत्व स्वीकार कर लिया। अब घर में मुकाबला शुरू हो गया। भीष्म की ब्रह्मचर्य की प्रतिज्ञा में स्त्रियों के प्रति एक अलग भाव था, पर कीमत परिवार ने चुकाई। इसलिए स्त्री-पुरुष का भेदभाव घर में नहीं आना चाहिए। घर में सब समान होने चाहिए।